Փետրվարի 9-ին Երեւանի Չեխովի անվան դպրոցում մեկնարկեց «Ապահով Ինտերնետ» միամսյա ծրագիրը: Ներկայումս մշակվում է «Ապահով Ինտերնետ - Հայաստան» ծրագիրը, որն ուղղված է համացանցից ապահով օգտվելու հանրային իրազեկմանը, ինչպես նաեւ կրթական բովանդակության գործիքավորմանը: Ըստ «Ապահով Ինտերնետ» ցանցի հայաստանյան համակարգող Նարինե Խաչատրյանի, տրամադրելով անսահման եւ աննախադեպ հնարավորություններ, ինտերնետը պարունակում է նաեւ բազմաթիվ վտանգներ` հատկապես երեխաների համար: Ավելին, երեխաներն ու պատանիները իրենց ժամանակի մի զգալի մասը անցկացնում են այն համացանցում, որտեղ ՄԱԿ-ի տվյալներով 750 հազար մանկապիղծ է վխտում: